[{"text_idx": "#000003", "text": "Ettevo\u0303tlikkuse ja ettevo\u0303tluso\u0303ppe su\u0308steemne arendamine Eestis\nEttevo\u0303tluspa\u0308devuse arendamise ja enesehindamise juhend\nEttevo\u0303tete ja koolide koosto\u0308o\u0308 heade praktikate kogumik"}, {"text_idx": "#000006", "text": "O\u0303pitee ja to\u0308o\u0308 muutuvas keskkonnas\nSpetsialiseeritud moodulid 4. taseme kutseo\u0303ppes\nSpetsialiseeritud moodulid 5. taseme kutseo\u0303ppes"}, {"text_idx": "#000009", "text": "Ettevo\u0303tlikku ja ettevo\u0303tluso\u0303pet rakendavad koolid"}, {"text_idx": "#000010", "text": "Ettevo\u0303tluso\u0303ppe rakendamine u\u0308ld-, kutse- ja ko\u0303rghariduses\nEttevo\u0303tluso\u0303ppe mo\u0303ju kutse- ja ko\u0303rghariduses"}, {"text_idx": "#000012", "text": "EuroSkills, mis algselt oli kavandatud toimuma 2020. septembris Grazis Austrias, sai teoks aasta hiljem. Selle suurejoonelise kutsemeistrivo\u0303istluse raames toimunud ettevo\u0303tlusoskuste vo\u0303istlusel lehvisid sel aastal esmakordselt ka Eesti lipud. Meie kaheliikmeline tiim Frank Karro ja Sander Aukust pakkus to\u0303sist konkurentsi Austria, Luxemburgi, Venemaa ja Albaania esindustele."}, {"text_idx": "#000013", "text": "Kolme pika pa\u0308eva jooksul pidid vo\u0303istlejad lahendama ja\u0308rjest mitmeid ettevo\u0303tlusalaseid u\u0308lesandeid: arendama a\u0308riideed, turu-uuringu ette valmistama ja la\u0308bi viima, planeerima toote turule toomise, koostama turundus- ja finantsplaanid jms. Iga u\u0308lesande ta\u0308itmiseks olid u\u0308ksikasjalikud juhendid ja kindel ajaraamistik, iga u\u0308lesanne tuli kirjalikult, va\u0308ljaprindituna hindamiseks esitada ja ka suuliselt esitleda."}, {"text_idx": "#000014", "text": "Vo\u0303istlusu\u0308lesandeid hindas neljaliikmeline ekspertide tiim, kelle u\u0308lesandeks oli etteantud hindamiskriteeriumite alusel hinnata esitatud kirjalikud to\u0308o\u0308d. Seejuures konkreete kriteeriumi alusel antud hinnang skaalal 0-3 ei tohtinud erineda rohkem kui u\u0308he vo\u0303rra, suurema erinevuse korral pidid eksperdid kokkuleppele jo\u0303udma. Jah/ei kriteeriumite puhul tuli anda ta\u0308iesti u\u0308htne hinnang. Esitluste puhul ma\u0308a\u0308ras eelko\u0303ige ajaga toimetulek. Ha\u0308sti ta\u0308psete ja konkreetsete hindamiskriteeriumite mo\u0303te on u\u0308helt poolt va\u0308listada subjektiivsus hindamisel, kuid teiselt poolt kehtib alati ka \u201cmida hindad, seda saad\u201d po\u0303himo\u0303te ehk no\u0308 parimaks tulemuseks kujuneb ohtralt ta\u0308pseid detaile, mis ei pruugi samas anda parimat tervikut."}, {"text_idx": "#000015", "text": "Hoolimata kiirest tempost, pikkadest pa\u0308evadest ja pingelisest vo\u0303istlusest kujunes ettevo\u0303tlusoskuste vo\u0303istlusel osalejatest ja ekspertidest mitmeks pa\u0308evaks vahva tiim, kus o\u0303piti u\u0308ksteist tundma, pakuti vastastikku inspiratsiooni ja o\u0303piti u\u0308skteiselt. Mida vo\u0303istluse lo\u0303pu poole, seda enam pingeid hakkas tekkima hindamisest, sest lo\u0303puks ju ko\u0303ik on vo\u0303idu peale va\u0308ljas."}, {"text_idx": "#000016", "text": "Siiski parim osa EuroSkillsil on just Euroopa parimate noorte kutseo\u0303ppijate vo\u0303imalus kohtuda, omavahel tuttavaks saada, u\u0308ksteiselt o\u0303ppida ja uusi plaane seada. Sama ka\u0308ib tegelikult ka ekspertide kohta, kellel on suurepa\u0308rane vo\u0303imalus luua ja tugevdada erialast vo\u0303rgustikku, koguda mo\u0303tteid arendustegevusteks ja igapa\u0308evaseks to\u0308o\u0308ks."}, {"text_idx": "#000017", "text": "Esmakordselt eksperdina osalenuna o\u0303ppisin to\u0303esti palju selle na\u0308dala jooksul ja olen ta\u0308nulik selle vo\u0303imaluse eest. Meie vo\u0303istlejate Franki ja Sandri vo\u0303istlusto\u0308o\u0308de ja esitlustega olen siiralt rahul, nad tulid ha\u0308sti toime ko\u0303ikide u\u0308lesannetega ja vo\u0303lusid ko\u0303iki oma vahetu suhtlemise, huumori ja so\u0303braliku olekuga."}, {"text_idx": "#000018", "text": "Meie, kui uustulnukate jaoks oli see vo\u0303istlus paraku siiski \u201ctundmatus kohas vette hu\u0308ppamine\u201d vo\u0303rreldes osa konkurentidega, kes ujusid ha\u0308sti tuttavas kohas. O\u0303nneks sai nu\u0308u\u0308d meilegi EuroSkills)oluliselt tuttavamaks."}, {"text_idx": "#000019", "text": "Ma hindan Euroskillsi osalemise puhul ko\u0303ige rohkem rahvusvahelise to\u0308o\u0308kultuuri na\u0308gemist ja teistest riikidest mo\u0303ttekaaslastega suhtlemist. Meie vo\u0303istlusalal moodustus pigem so\u0303pruskondlik o\u0303hkkond, kus ko\u0303ik u\u0308ksteist toetasid ja me ei tundnud eriti rivaalitsemise tunnet. Oma tiimikaaslase Frangiga o\u0303ppisime va\u0308ga palju u\u0308ksteise to\u0308o\u0308stiili kohta, mida saab tulevastes ettevo\u0303tmistes silmas pidada. Kindlasti oli vinge kogemus na\u0308ha ka korraldusliku ja publiku arvu poolelt niivo\u0303rd mastaapset u\u0308ritust, mis ja\u0308ttis va\u0308ga hea ma\u0308lestuse."}, {"text_idx": "#000020", "text": "Ko\u0303ige raskem oli meie jaoks kindlasti u\u0308hise keele leidmine Frankiga. Juba esimestest u\u0308lesannetest saati saime aru, et pa\u0308ris mitmetes kohtades on meil erimeelsused ning kompromisside leidmine vo\u0303ttis mo\u0303nikord nii palju aega, et u\u0308lesande lahendamiseks ja\u0308i ajast puudust. Hakkasime selle va\u0308ltimiseks tegema aga konkreetsemat to\u0308o\u0308jaotust ja varasemaid kokkuleppeid, kes mingis u\u0308lesandes juhtrolli vo\u0303tab. Samuti oli raske mitte mo\u0303elda u\u0308le hea koha saamise pa\u0308rast. Pidevalt oli justkui iha ja liigne analu\u0308u\u0308s selle u\u0308le, kes vo\u0303idab ning see pigem ei too to\u0308o\u0308sse produktiivsust juurde."}, {"text_idx": "#000021", "text": "Hetkel arendan ma enda ettevo\u0303tluse ja tehnoloogiaalseid oskuseid to\u0308o\u0308tades Eesti tehnoloogia idus Wolf3D ning hoian silmad ja meele ettevo\u0303tluse suunas lahti."}, {"text_idx": "#000022", "text": "EuroSkills u\u0308ritusena oli va\u0308ga lahe. Kolm pa\u0308eva va\u0308ga erinevaid emotsioone ning kogemusi. Kui ku\u0308sid, et mida kaasa annab vo\u0303tta siis palju: uusi so\u0303pru ja tuttavaid, uusi oskusi ja mo\u0303tteterasid ning loomulikult mo\u0303nus ma\u0308lestus kogu eluks."}, {"text_idx": "#000024", "text": "Ko\u0303ige erilisem vo\u0303istlustules olid teised vo\u0303istlejad ning kogemus nendega seal kolm pa\u0308eva koos olla \u2013 o\u0303hkkonnas kus ei olnud rivaalitsemist, ko\u0303ik olid u\u0308limalt so\u0303bralikud ning ra\u0308a\u0308giti omavahel va\u0308ga palju u\u0308ldisest elust ja olust pingevabalt. Kindlasti tegid meele u\u0308limaks ka meie enda delegatsiooni liikmed, kellega sai na\u0308dal koos veedetud ning u\u0308hiselt ro\u0303o\u0303me ja muresid jagatud."}, {"text_idx": "#000025", "text": "Kui ku\u0308sid, et mis kokkupuude mul hetkel ettevo\u0303tlusega on, siis vastan nii, et o\u0303pin vastavas vallas ning ka toimetan oma mo\u0303nusatel mo\u0303tetel aktiivselt ning otsin vo\u0303imalusi kuidas areneda."}]